section_heading: Životopis
paragraph_text: Željko Tanjić rođen je u Bjelovaru 1968. godine. Njegovi su se roditelji u Rovišće doselili netom prije njegova rođenja sa sjevera Hercegovine, općina Prozor-Rama (selo Ploča).<ref> Nakon završene dvije godine studija teologije u Zagrebu na Katoličkom bogoslovnom fakultetu nastavio je diplomski studij i kasnije upisao magisterij, a potom i doktorski studij na Teološkom fakultetu Papinskog sveučilišta Gregoriana. Pod vodstvom prof. dr. sc. Rina Fisichelle 2000. godine izradio je i obranio doktorsku disertaciju Veritas in Christo. Le determinazioni del concetto di verità nei documenti del Concilio Vaticano II.